Mulige amerikanske etterretningsverktøy på avveie
De lekkede dataverktøyene, som i praksis er kraftig elektroniske «dirker» som kan ta seg gjennom sikkerhetsløsninger på nettet, sies å være en del av den virtuelle verktøykassen til den amerikanske etterretningsorganisasjonen NSA.Pakken som ble solgt på auksjon, inneholder programvare som er laget for å tukle med brannmurer som brukes til å forsvare datanettverk mot angrep og innbrudd. Programmene er opptil flere år gamle, og tre av dem skal tidligere ha figurert i en oversikt over hemmelige NSA-verktøy for dataovervåking. De som har tilrettelagt auksjonen av programpakken, sier den er stjålet fra et hackerkollektiv kjent som Equation Group. Den er tidligere blitt knyttet til NSAs hackervirksomhet, påstander det er vanskelig å få bekreftet. Ifølge antivirusselskapet Kaspersky Labs, som avslørte Equation group, er det «en sterk forbindelse» mellom programmene som nå er solgt og Equation Group.I kjølvannet av nettauksjonen har en rekke store selskaper startet arbeidet med å oppgradere nettsikkerheten. Et sikkerhetsselskap sier programmene utnytter flere hittil ukjente svakheter, blant annet i en brannmur fra IT-selskapet Cisco. Selskapet sendte sent onsdag ut en hasteoppdatering og undersøker saken. – Dersom NSA oppdaget en svakhet i Ciscos systemer allerede i 2013 og ikke sa fra, er det veldig ille. Dersom de ikke kjente til svakheten er det veldig ille, sier forsker Nicholas Weaver ved International Computer Science Institute i Berkeley i California.
IT-eksperter over hele verden er urolige etter at det som kan være etterretningsverktøy fra USA, er solgt på en nettauksjon.